6.2.2023.
LV
Eiropas Savienības Oficiālais Vēstnesis
C 45/11
Prejudiciālie jautājumi 1) Vai ar Savienības tiesību aktiem ir saderīga situācija, kad atbilstīgi valsts tiesību aktiem ar pirkuma līgumu saistīta kredītlīguma gadījumā pēc faktiskas patērētāja atteikuma tiesību izmantošanas atbilstoši Direktīvas 2008/48/EK (1) 14. panta 1. punktam: a) patērētāja prasījums pret kreditoru attiecībā uz samaksāto kredītmaksājumu atmaksu var tikt īstenots tikai tad, ja viņš kreditoram ir atdevis nopirkto priekšmetu vai ir pierādījis, ka viņš priekšmetu kreditoram ir nosūtījis?
b) patērētājam saskaņā ar BGB [Civilkodeksa] 358. panta 4. punkta pirmo teikumu, 357. panta 4. punkta pirmā teikuma pirmo gadījumu transportlīdzeklis ir jānodod kreditoram tā juridiskajā adresē?
c) kreditors līdz ar transportlīdzekļa pieņemšanu nekavē izpildes pieņemšanu, ja tas, lai gan piekrīt, ka transportlīdzeklis tam tiek nodots kā saistību izpilde avansā, tomēr apstrīd materiāli juridiskos priekšnosacījumus atteikuma spēkā esamībai?
d) patērētāja prasība par patērētāja veikto kredītmaksājumu atmaksu pēc pirkuma priekšmeta izsniegšanas uz laiku ir jānoraida kā nepamatota, ja kreditors, pieņemot pirkuma priekšmetu, nav pieļāvis kreditora nokavējumu?
2) Vai no Savienības tiesību aktiem izriet, ka 1. punkta a) līdz d) apakšpunktā aprakstītās valsts tiesību normas un tiesību principi nav piemērojami, ja vien tos nevar interpretēt atbilstīgi direktīvai?
3) Vai situācijā, kurā patērētāja atsaukšanos uz atteikuma tiesībām atbilstīgi Direktīvas 2008/48/EK 14. panta 1. punktam var uzskatīt par ļaunprātīgu arī tad, ja kāda no Direktīvas 2008/48/EK 10. panta 2. punktā noteiktās obligātās informācijas nav ne ietverta kredītlīgumā, ne saskaņā ar noteikumiem paziņota vēlāk: vērtējumu par to, vai tiesības ir vai nav izmantotas ļaunprātīgi, it īpaši var balstīt uz šādiem apstākļiem?
a) Patērētājs turpina izmantot finansēto transportlīdzekli tik ilgi, kamēr tiesā tiek noskaidrota atteikuma spēkā esamība.
b) Patērētājs atsakās maksāt atlīdzību par transportlīdzekļa izmantošanu.
c) Atteikuma paziņošanas brīdī līgums jau ir beidzies priekšlaicīgi vai atbilstīgi darbības laika beigām, un banka ir atteikusies no sava nodrošinājuma.
(1)
Eiropas Parlamenta un Padomes Direktīva 2008/48/EK (2008. gada 23. aprīlis) par patēriņa kredītlīgumiem un ar ko atceļ [Padomes] Direktīvu 87/102/EEK (OV 2008, L 133, 66. lpp.).
Lūgums sniegt prejudiciālu nolēmumu, ko 2022. gada 23. novembrī iesniedza Rayonen sad Svilengrad (Bulgārija) – “SISTEM LUX” OOD/Teritorialna direktsia “Mitnitsa Burgas” (Lieta C-717/22) (2023/C 45/19) Tiesvedības valoda – bulgāru Iesniedzējtiesa Rayonen sad Svilengrad
Pamatlietas puses Prasītāja: “SISTEM LUX” OOD Administratīvo sodu piemērošanas iestāde: Teritorialna direktsia “Mitnitsa Burgas”